Spydeberg kirke

Spydeberg kirke er en langkirke fra 1844 i Indre Østfold kommune i Østfold fylke. Den tilhører Den norske kirke og hører til Østre Borgesyssel prosti i Borg bispedømme.

Den opprinnelige kirken på stedet var en steinkirke fra middelalderen, antakelig oppført på 11-1200-tallet. Denne kirkebygningen ble totalskadd av brann i 1841.

Etter brannen ble byggmester Johan Fredrich Lühr engasjert for å bygge ny kirke. Lühr var på det tidspunkt engasjert med arbeidet med Slottet i Oslo, og arbeidet nært sammen med arkitekt Linstow. Denne hadde da nettopp utgitt et plansjeverk med tegninger som forelegg for nye kirker over hele landet.

Lühr valgte ut eksempel nr. 4 fra Linstows plansjeverk, og baserte sine egne tegninger på den. Det ble et vesentlig avvik, da tomten ble for liten til et eget vesttårn. I stedet la Lühr klokkene i et mindre tårn i en takrytter.

Det står et gravkapell fra 1922 på kirkegården.

Adkomst til stedet er via fylkesvei 122 og E18.

 Referanser 

 Eksterne lenker 
 Norges kirker: Spydeberg kirke


 Spydeberg menighet hjemmeside

Kategori:Kirker i Indre Østfold
Kategori:Kulturminner i Indre Østfold
Kategori:Kirker i Østre Borgesyssel prosti
Kategori:Religiøse byggverk fra 1844
Kategori:1844 i Norge
Kategori:Johan Fredrich Lühr
Kategori:Langkirker i Borg bispedømme
Kategori:Asbjørn Stein
Kategori:Spydeberg